เอกสารแนบ 3 อื่น ๆ

รายงานของคณะกรรมการตรวจสอบ

คณะกรรมการตรวจสอบบริษัท ทิปโก้แอสฟัลท์ จำกัด (มหาชน) ประกอบด้วยกรรมการอิสระจำนวน
4 ท่าน ซึ่งเป็นผู้ที่ทรงคุณวุฒิและมีประสบการณ์ด้านกฎหมาย การบริหารธุรกิจ การบัญชี การจัดการ
และวิศวกรรม โดยมี นายนิพนธ์ สุทธิมัย เป็นประธานกรรมการ และ นายปานเฉลิม สุธาธรรม
นายนพพร เทพสิทธา และนายชายน้อย เผื่อนโกสุม เป็นกรรมการ โดยนายนพพร เทพสิทธา
และนายชายน้อย เผื่อนโกสุม ได้รับการแต่งตั้งเป็นคณะกรรมการตรวจสอบในระหว่างปี 2555
แทนกรรมการ 2 ท่านที่ครบวาระ คือ นายพหล จินดากุล และนายทวิสิน เทพหัสดิน ณ อยุธยา

ในปี 2555 คณะกรรมการตรวจสอบได้ปฏิบัติหน้าที่ตามที่ได้รับมอบหมายจากคณะกรรมการบริษัท
รวมถึงการยึดมั่นตามกฎบัตรคณะกรรมการตรวจสอบซึ่งสอดคล้องกับข้อกำหนดของตลาดหลักทรัพย์แห่งประเทศไทย
(ตลท.) เนื่องจากกิจการของบริษัท ทิปโก้แอสฟัลท์ จำกัด (มหาชน) มีการเติบโตอย่างแข็งแกร่ง
(โดยเฉพาะการตลาดในต่างประเทศ)
คณะกรรมการตรวจสอบจึงเน้นการปฏิบัติตามหลักการกำกับดูแลกิจการที่ดี
และการมีระบบการตรวจสอบภายในที่ดี โดยสรุปได้ดังนี้

-   เน้นการควบคุมในเชิงป้องกัน
    เช่นเดียวกับการส่งเสริมให้ใช้วิธีปฏิบัติเยี่ยงธุรกิจชั้นนำในการสอบทานงานตรวจสอบ
    เพื่อให้เกิดการพัฒนาในการปฏิบัติงานที่ดีขึ้น
    (โดยเฉพาะในการลดข้อผิดพลาดให้เหลือน้อยที่สุด)

-   ส่งเสริมการจัดการความเสี่ยงให้เป็นแนวปฏิบัติในการตรจสอบภายในของบริษัท

โดยในปี 2555 คณะกรรมการตรวจสอบได้มีการประชุมรวม 9 ครั้ง
ซึ่งเป็นการประชุมร่วมกับผู้บริหารระดับสูง ผู้สอบบัญชี และ ฝ่ายตรวจสอบภายใน ตามสรุปข้างล่างนี้

  ------------------------- ---------------- ------------- -----------------
                            เข้าร่วมประชุมโดย                 

                            ผู้บริหาร           ผู้สอบบัญชี       ตรวจสอบภายใน

  การประชุมประจำเดือน         4                -             5

  การประชุมประจำไตรมาส       3                3             3

  การประชุมประจำไตรมาส       -                1             1
  (โดยไม่มีผู้บริหาร)                                           
  ------------------------- ---------------- ------------- -----------------

การสอบทานรายงานทางการเงิน

คณะกรรมการตรวจสอบได้สอบทานงบการเงินรายไตรมาสและงบการเงินประจำปี 2555 ของบริษัท
ทิปโก้แอสฟัลท์ จำกัด (มหาชน) และงบการเงินรวม ร่วมกับฝ่ายบริหารและผู้สอบบัญชี
อีกทั้งได้หารือกับผู้สอบบัญชีเพื่อยืนยันความถูกต้องครบถ้วนของงบการเงิน
การปรับปรุงรายการบัญชีที่สำคัญ ความเพียงพอของวิธีการบันทึกบัญชี ขอบเขตการตรวจสอบ
การเปิดเผยข้อมูลอย่างถูกต้องครบถ้วนเพียงพอ และความเป็นอิสระของผู้สอบบัญชี
เพื่อให้มั่นใจว่าการจัดทำงบการเงินของบริษัทฯเป็นไปตามมาตรฐานการบัญชีและระเบียบที่เกี่ยวข้อง
คณะกรรมการตรวจสอบมีความพอใจในระบบบัญชีและงบการเงินมีความถูกต้องและเชื่อถือได้
รวมทั้งมีการเปิดเผยข้อมูลอย่างเพียงพอและทันเวลา
เพื่อเป็นประโยชน์กับนักลงทุนหรือผู้ใช้งบการเงิน

การบริหารความเสี่ยง

ในปี 2555 บริษัทฯริเริ่มโครงการการบริหารความเสี่ยงองค์กร (ERM) มาใช้อย่างทั่วถึงในองค์กร
รวมถึงการสร้างกรอบการบริหารความเสี่ยงอย่างเป็นทางการ
ประกอบด้วยนโยบายการบริหารความเสี่ยงและขั้นตอนการปฏิบัติงานที่เกี่ยวข้อง จนกระทั่งปลายปี
2555
ได้มีการจัดทำทะเบียนข้อมูลความเสี่ยงเบื้องต้นเพื่อที่จะเน้นให้เห็นถึงความเสี่ยงที่สำคัญที่มีผลต่อองค์กร
ซึ่งคณะกรรมการตรวจสอบมุ่งเน้นให้มั่นใจว่าความเสี่ยงหลักได้รวบรวมไว้อย่างเป็นที่พอใจในแผนการตรวจสอบภายในประจำปี
2556

สอบทานประสิทธิผลของระบบการควบคุมภายใน

คณะกรรมการตรวจสอบได้สอบทานความเพียงพอ
ความเหมาะสมและประสิทธิผลของระบบการควบคุมภายใน
โดยพิจารณาจากรายงานการตรวจสอบภายในของบริษัทฯและบริษัทย่อยในปี 2555
โดยคณะกรรมการตรวจสอบมีความพอใจว่าระบบการควบคุมภายในของบริษัทฯ
และบริษัทย่อยมีความเพียงพอและมีประสิทธิภาพ
นอกจากนี้ยังได้มีการประเมินความเพียงพอของระบบการควบคุมภายใน
ตามมาตรฐานของสำนักงานคณะกรรมการกำกับหลักทรัพย์และตลาดหลักทรัพย์
และมีความเห็นว่าบริษัทฯมีระบบการควบคุมภายในอย่างเพียงพอ เหมาะสม และมีประสิทธิผล

การสอบทานการกำกับดูแลกิจการที่ดี

คณะกรรมการตรวจสอบมีความพอใจว่าบริษัทฯมีการปฏิบัติตามกฎหมายที่เกี่ยวข้อง
กฎระเบียบ(รวมทั้งข้อกำหนดของตลาดหลักทรัพย์แห่งประเทศไทย)
และข้อผูกพันที่บริษัทฯมีไว้กับบุคคลภายนอก
และรายการธุรกิจกับกิจการที่เกี่ยวข้องกันที่สำคัญได้เปิดเผยในงบการเงินและหมายเหตุประกอบงบการเงินเป็นไปตามข้อกำหนดของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์
คณะกรรมการตรวจสอบมีความเห็นสอดคล้องกับผู้สอบบัญชีว่า
รายการธุรกิจเป็นไปตามเกณฑ์ที่ตกลงกันในการดำเนินธุรกิจตามปกติ

การกำกับดูแลงานตรวจสอบภายใน

คณะกรรมการตรวจสอบสอบทานรายงานการตรวจสอบภายใน
และความสำเร็จของงานการตรวจสอบภายในกับแผนการตรวจสอบประจำปี
งานการตรวจสอบบรรลุความสำเร็จเป็นไปตามแผนงานการตรวจสอบ
ส่วนงานการตรวจสอบที่ยังปฏิบัติยังไม่สำเร็จภายในปีจะถูกนำไปรวมในแผนการตรวจสอบสำหรับปีต่อไป
โดยคณะกรรมการตรวจสอบมุ่งเน้นไปยังการดำเนินงานตามแผนปฏิบัติการต่อการจัดการความเสี่ยงต่างๆให้สำเร็จภายในกำหนดเวลาและมีผลเป็นที่น่าพอใจตามที่ฝ่ายจัดการได้ให้คำมั่นไว้

การพิจารณาแต่งตั้งผู้สอบบัญชีประจำปี 2556

คณะกรรมการตรวจสอบได้พิจาณาแต่งตั้งบริษัทสำนักงาน เอินส์ทแอนด์ยัง จำกัด
เป็นผู้สอบบัญชีของบริษัทฯ อีก 1 ปี และค่าตอบแทนผู้สอบบัญชีประจำปี 2556
และนำเสนอคณะกรรมการบริษัทฯเพื่อพิจารณาและขอขออนุมัติจากที่ประชุมผู้ถือหุ้นประจำปี 2556
ต่อไป

โดยสรุป คณะกรรมการตรวจสอบให้ความสำคัญกับระบบการควบคุมภายใน
และการตรวจสอบที่มุ่งเน้นการจัดการความเสี่ยง
คณะกรรมการตรวจสอบมีความมั่นใจว่าการมีระบบการควบคุมภายในและการตรวจสอบที่มุ่งเน้นการจัดการความเสี่ยงจะส่งผลให้บริษัทฯมีระบบการกำกับดูแลกิจการที่ดี
มีการบริหารจัดการที่เป็นเลิศ
คณะกรรมการตรวจสอบมีความพอใจว่าบริษัทฯและบริษัทย่อยมีการจัดทำงบการเงินอย่างถูกต้อง
ระบบบัญชีมีความถูกต้องเชื่อถือได้ และเป็นไปตามกฎหมาย
ระเบียบข้อบังคับที่เกี่ยวข้องกับการดำเนินธุรกิจของบริษัทฯ

  (นายนิพนธ์ สุทธิมัย)

  ประธานคณะกรรมการตรวจสอบ